Kuopion museot

Taiteilija tavattavissa: Marlena Luukkonen
2025-07-26 12:00 - 15:00 (Europe/Helsinki) | KUMMA, Kauppakatu 35, Kuopio, 70100
Kuvataiteilija Marlena Luukkonen saapuu taidelainaamolle la 26.7. klo 12-15 kertomaan taiteestaan, työskentelystään ja lainaamon toiminnasta. Tervetuloa juttelemaan ja tutustumaan!
Marlena Luukkonen on Kuopiossa asuva ja työskentelevä kuvataiteilija ja taidemaalari. Hänen teoksensa tunnetaan ihmisaiheista, joihin liittyy vahvasti luonto. Hän on pohtinut näiden suuntausten kautta teemoja sisäisestä kasvusta, muutoksesta ja voimaantumisesta. Luukkosen maalausestetiikka on värikästä sekä dekoratiivista. Käsiala vaihtelee vahvasta tekstuurista hentoon ja läpikuultavaan maalausjälkeen. Luukkonen toivoo välittävänsä taiteellaan paitsi visuaalista nautintoa myös jotain mihin katsoja voi kokea samaistuvansa.
Marlena Luukkonen on valmistunut Lahden Muotoilu- ja Taideinstituutista vuonna 2013 ja ollut sen jälkeen aktiivisesti mukana näyttelytoiminnassa eri puolilla Suomea. Luukkonen kuuluu useisiin taiteilijaseuroihin mm. Taidemaalariliittoon ja Kuopion Kuvataiteilijat ry Ars Liberaan. Hän on toiminut myös kuvataideopettajan tehtävissä.
Taiteilijan kotisivut: Kotisivu | Marlena Luukkonen Original Art
Taiteilijan teokset taidelainaamolla: Marlena Luukkonen | Taidelainaamo | Kuopion taidelainaamo
–
Kuopion taidelainaamo on Kuopion Kuvataiteilijat ry Ars Liberan ja KUMMAn yhdessä ylläpitämä palvelu. Taidelainaamo sijaitsee KUMMAn yhteydessä osoitteessa Kauppakatu 35.
Taiteilija tavattavissa on Kuopion taidelainaamossa kuukausittain järjestettävä tapahtuma, jonka tarkoituksena on nostaa esiin paikallisia kuvataiteilijoita ja mahdollistaa yleisön ja taiteilijan kohtaaminen. Tapahtuma on maksuton ja sen mahdollistaa Uudet klassikot -tuki.
–
Kuopion taidelainaamo
KUMMA, Kauppakatu 35, Kuopio
avoinna ti 10-17, ke 10-19 ja to-su 10-17
Taidelainaamo | Kuopion taidelainaamo

Opastus: Talojen tarinoita
2025-07-26 13:00 - 14:00, 2025-08-02 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Avoin pöytäroolipeli: Ailahduksien Talo
2025-07-26 13:00 - 17:00 | KUMMA, Kauppakatu 35, Kuopio, 70100
Tervetuloa kokeilemaan yhteistä, alla olevien sääntöjen jäsentämää roolipeliä, kun ehdit istahtaa seuraksi. Peli pyörii siis avoimessa pöydässä, lisäksi sisältäen hahmonluontia.
Teit virheen ja he veivät palan sinua. Et tule koskaan saamaan sitä takaisin. Voit vain toivoa saavasi mahdollisuuden palata kotiin ennen kuin unohdat, kuka olit ennen tänne saapumistasi.
Pelijärjestelmä: Iron and Lies
Osallistujien vähimmäisikä: 12
Ajankohta: La 26.7. klo 13-17
Paikka: KUMMA, Kauppakatu 35, Kuopio
Sisältövaroitukset: kodittomuus, muistinmenetys, muodonmuutokset, pakkotyö
Hinta: KUMMAn sisäänpääsymaksu 10/5€, alle 18-vuotiaat ilmaiseksi, Museo- ja Kaikukortit käyvät maksuvälineiksi
Pelin johtaja: Sami Rissanen
Yhteistyössä: Kuopion Roolipelaajat
Iron and Lies on nopaton roolipeli, joka perustuu muutamaan yksinkertaiseen sääntöön:

Keijuilla on kyky muuttaa sinua.
Keijut eivät ymmärrä, että ihmiset osaavat valehdella.
Keijut pelkäävät rautaa.
Keiju, joka ymmärtää tulleensa huijatuksi, on armoton.

Kukin pelaajista pelaa omaa itseään, joka on eksynyt keijujen maailmaan ja ehtinyt tulla jollakin tavoin niiden muuttamaksi. Vain ylikeijuilla on kyky lähettää ihminen takaisin kotiinsa. Yksi näistä on Herttua Puolialanko Raadonsuopea, joka elää Ailahduksien Talo -kylpylän huipulla. Kukin pelaajista on tullut töihin hänen keijukylpyläänsä yrittääkseen työnteolla nousta sen huipulle ja pyytääkseen ylikeijulta lupaa palata kotiin.

Myyttiset-näyttelyopastus
2025-07-26 14:00 - 14:45, 2025-07-30 14:00 - 14:45, 2025-08-02 14:00 - 14:45, 2025-08-06 14:00 - 14:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Merirosvouksen kulta-aika -miekkailunäytös
2025-07-26 14:00 - 15:00 | Korttelimuseo, Kirkkokatu 22, Kuopio, 70100
Merirosvon ura on 1600–1700 -lukujen taitteessa ollut yleensä vauhdikas ja lyhyt. Selvitäkseen yhtään pidempään merillä lain väärällä puolella on täytynyt osata miekkailla sapelilla ja pukumiekalla ja selvitä kaikenlaisia aseita vastaan, pistooleista pistinmuskettiin. Ja entä jos tappelu tapahtuukin kapakassa tai kadulla? Miten kamppailussa auttaa hattu, viidakkoveitsi tai täysi suullinen rommia?
Miekkailunäytös järjestetään Kuopion korttelimuseon pihalla lauantaina 26.7. klo 14. Näytös on maksuton.
Muut miekkailunäytökset:
La 5.7. klo 14:
Robin Hoodin tarinoiden aseet
Pe 29.8. klo 19
Suomen sodan taistelukenttä
Savon Miekka ry:n avoimet harjoitukset Kuopion korttelimuseolla:
Su 13.7. klo 14–17
Su 3.8. klo 14–17

Opastus Maaginen -näyttelyyn
2025-07-27 14:00 - 15:00, 2025-08-03 14:00 - 15:00 | KUMMA, Kauppakatu 35, Kuopio, 70100
Tule mukaan kokemaan taiteen taika avoimelle opastukselle Maaginen -näyttelyyn! Ensimmäinen opastus järjestetään näyttelyn avajaisviikolla, sunnuntaina 18.5. klo 14. Tämän jälkeen opastuksia järjestetään 1.6. alkaen joka sunnuntai klo 14 näyttelyn loppuun saakka. Opastukseen voi osallistua KUMMAn pääsymaksulla 10/5 €, alle 18-vuotiaat ilmaiseksi. Museokortti käy maksuvälineeksi.
Maaginen on KUMMAn tulkinta maagisesta realismista, jossa ihme ja kumma, mittasuhteiden leikki, satu ja mystiikka kohtaavat todellisuuden. Näyttely leikittelee koolla, yllätyksellisyydellä, sekä satumaisilla tunnelmilla ja tummilla metsän maailmoilla. Näyttely tarjoaa kummallisen mahdollisuuden uppoutua ihmettelyyn, rinnakkaisiin todellisuuksiin sekä antaa mielikuvituksen virrata.

Äänimaljarentoutus
2025-07-29 09:00 - 09:50, 2025-08-05 09:00 - 09:50 | KUMMA, Kauppakatu 35, Kuopio, 70100
Äänimaljarentoutus tuo ihanan lepohetken keholle, mielelle ja hermostolle. Se rentouttaa, rauhoittaa ja palauttaa sekä tuo sinut läsnä olevaksi tähän hetkeen. Voit kokea miellyttävän tilan unen ja valveen rajamailla, syvän palautumisen ja rentoutumisen tilassa.
Ajankohta: kolmena peräkkäisenä tiistaina 29.7., 5.8. ja 12.8. klo 9-9.50
Paikka: KUMMA, Kauppakatu 35
Hinta: 15€ & Ilmainen sisäänpääsy Maaginen -näyttelyyn
Ilmoittautuminen: Kuopion kaupungin verkkokaupan kautta
Jokaiseen äänimaljarentoutukseen on varattavissa 15 paikkaa ja tilarajoitusten vuoksi pyydämme sitovia ennakkoilmoittautumisia rentoutuksia edeltäviin päiviin (eli ma 28.7., 4.8. ja 11.8.) mennessä.
Alustat ja viltit löytyvät KUMMAlta, riittää että tulet mukavissa vaatteissa. Lisäksi voit ottaa halutessasi mukaan juomapullon. Saapuessasi kerro kassalla, että olet tulossa äänimaljarentoutukseen ja saat lisäohjeita.
Äänimaljarentoutukset ohjaa luokan- ja musiikinopettaja, rentoutus- ja äänimaljaohjaaja Tiina Ulvi. Äänimaljarentoutus sopii lähes jokaiselle, mutta jos sinulla on haastavia sydänvaivoja, tahdistin tai sairaus, joka reagoi äänen värähtelyyn ja hermoston rauhoittumiseen, ota yhteyttä Tiinaan ja kysy lisätietoja info@tiinaulvi.com.
Tule mukaan kokemaan äänimaljarentoutuksen taika KUMMAlle!

Guided Tour: Old Kuopio Museum
2025-07-29 13:00 - 13:45 | Korttelimuseo, Kirkkokatu 22, Kuopio, 70100
Step on a journey through the late 19th and early 20th centuries in Old Kuopio Museum!
During the tour you will learn how people of different backgrounds and trades lived and worked over a century ago in Kuopio. The charming old wooden houses and the lush courtyard of the museum block create a spectacular atmosphere for delving into a slice of Finnish history!
The tour lasts for approximately 45 minutes. Admission is included in the ticket price (8 € / 5 €, children under 18 years old for free).
Upcoming guided tours in English in Old Kuopio Museum:

Tuesday July 15th 2025 at 1 PM
Tuesday July 22nd 2025 at 1 PM
Tuesday July 29th 2025 at 1 PM

Guided tours in English in other museums in Kuopio:

Tuesday July 8th 2025 at 2 PM: Kuopio Museum highlights.
Friday July 11th 2025 at 2 PM: Kuopio Museum highlights.
Tuesday August 5th 2025 at 2 PM: Kuopio Museum: Mythical Creatures.
Tuesday August 12th 2025 at 2 PM: Kuopio Museum: Mythical Creatures.
Tuesday August 19th 2025 at 2 PM: Kuopio Museum: Mythical Creatures.
Tuesday August 26th 2025 at 2 PM: Kuopio Museum: Mythical Creatures.

KUMMAn satuhetket
2025-07-30 10:15 - 10:45 | KUMMA, Kauppakatu 35, Kuopio, 70100
Toivotamme teidät tervetulleiksi taianomaisiin satuhetkiin keskiviikkoisin 4.6. alkaen klo 10.15. Satuhetkiä kuullaan joka keskiviikko kesän ajan 30.7. asti. Satuhetket tarjoavat noin puolen tunnin ajan lapsille, ja miksi ei aikuisillekin, täydellisen mahdollisuuden uppoutua tarinoiden maailmaan, rentoutua ja päästää mielikuvitus lentämään.

Jokainen satuhetki on ainutlaatuinen kokemus, jossa lasten kirjallisuus vie kiehtoviin seikkailuihin ja taianomaisiin maailmoihin. Tule mukaan kuuntelemaan, nauramaan ja lumoutumaan pienellä kynnyksellä!

Yksittäisiltä asiakkailta ei vaadita ennakkoilmoittautumista, ryhmien on ilmoittauduttava ennakkoon numeroon 017 182633. Satuhetket sisältyvät KUMMAn pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Tervetuloa tarinoiden maailmaan!

Korttelimuseon leikkihetki
2025-07-30 12:00 - 13:00, 2025-08-06 12:00 - 13:00 | Korttelimuseo, Kirkkokatu 22, Kuopio, 70100
Millaisia leikkejä lapset leikkivät ennen? Tule Korttelimuseolle ottamaan selvää!
Leikitään yhdessä kesän ajan keskiviikkoisin klo 12–13 (18.6.– 20.8.2025).
Hyvällä säällä leikitään ulkona, sateella sisätiloissa. Kokoonnutaan Korttelimuseon päärakennuksen edessä (rakennus nro 2).
Leikkeihin on vapaa pääsy, ei ennakkoilmoittautumista.

Tytti Putkosen teokset heräävät eloon Maaginen -näyttelyssä
2025-07-30 13:00 - 13:15 | KUMMA, Kauppakatu 35, Kuopio, 70100
Tuhon jälkeen oli pitkään hiljaista. Lopulta elämä palasi.
Tuhkan peittämä maisema sai värejä. Ilmaantui uusia muotoja.
Elämän kipinä ei ollut koskaan sammunut. Suojaisissa koloissa, syvällä tuhon ulottumattomissa se oli hehkunut vaimeana, kun hävitys pyyhki entisen maan pinnalta.
Muodot kehittyivät edelleen. Vailla tarkoitusta ja päämäärää ne kasvoivat ja kurottivat kohti aurinkoa, joka ajan kuluessa alkoi jälleen lämmittää paksujen pilvien lomasta.
Alkoi varianttien aikakausi.
Tervetuloa Tytti Putkosen varianttien teosesittelyihin Maaginen -näyttelyyn!
Tytti Putkosen teokset, variantit, näyttävät ohi mennen staattisilta KUMMAn Maaginen -näyttelyssä. Todellisuudessa teokset kuitenkin liikkuvat ja ääntelehtivät, mutta vain henkilökunnan toimesta. Nyt sinulla on mahdollisuus nähdä teokset toiminnassa!
Putkosen teoksiin voi tutustua syvemmin teosesittelyissä, joka keskiviikko aina heinäkuun loppuun saakka. Teosesittelyt alkavat klo 13 ja kestävät noin 15 minuuttia.
Näyttelyyn KUMMAn pääsymaksun hinnalla: 10/5€, alle 18-vuotiaat ilmaiseksi sekä Museokortti että Kaikukortti käyvät maksuvälineiksi.

Lasten torstai
2025-07-31 10:30 - 11:00, 2025-08-07 10:30 - 11:00 | Kuopion museo
Kesäkuun alusta elokuun puoleen väliin saakka torstaiaamupäivät on Kuopion museossa omistettu lapsille. Jokaisena torstaina klo 10.30–11.00 heille järjestetään Myyttiset-näyttelyyn liittyvää ohjelmaa. Ohjelmassa vuorottelevat:
Loitsupolku: Lorujen täyteinen näyttelykierros, joka sopii myös perheen pienemmille.
Loitsupolkuja järjestetään 5.6., 26.6., 17.7. sekä 7.8.
Jäniksen jäljillä: Tiedolla ja toiminnalla väritetty lyhyt opastus. Soveltuu etenkin esikouluikäisille ja nuorimmille koululaisille.
Jäniksen jäljillä -opastuksia järjestetään 12.6., 3.7., 24.7. ja 14.8.
Leikkihetki: Enemmän tai vähemmän näyttelyn teemaan liittyviä leikkejä kaikille leikki-ikäisille!
Leikkihetkiä järjestetään 19.6., 10.7. sekä 31.7.
Jotta mahdollisimman monet lapset pääsevät nauttimaan heille suunnatusta ohjelmasta, toivomme, että lapsen seurana olisi vain yksi aikuinen.
Ohjelma sisältyy museon pääsymaksuun: alle 18-vuotiaat lapset maksutta, aikuiset 15 €, alennettu hinta 10 €.

Korttelimuseon kehruunäytös
2025-07-31 14:00 - 14:45, 2025-08-07 14:00 - 14:45 | Korttelimuseo, Kirkkokatu 22, Kuopio, 70100
Korttelilla kehrätään!
Millainen on kuidun tie langaksi perinteisin menetelmin? Korttelimuseolla se selviää, nimittäin kehruunäytöksissä esitellään niin värttinän ja rukin kuin karstojenkin käyttöä. Esittelyn jälkeen halukkaat pääsevät myös itse kokeilemaan välineitä.
Kesällä 2025 kehruunäytöksiä järjestetään torstaisin klo 14 alkaen seuraavina päivinä: 26.6., 3.7., 10.7., 17.7., 24.7., 31.7., 7.8., 14.8., 21.8. ja 28.8.
Mukaan pääsylipulla, tervetuloa!

Opastus: Säätyläiskodin saleista työläisten hellahuoneeseen
2025-08-01 13:00 - 14:00 | Korttelimuseo, Kirkkokatu 22, Kuopio, 70100
Kuopion korttelimuseon opastuksella tutustutaan elämänmenoon entisajan puutalo-Kuopiossa 1800-luvun lopulta 1930-luvulle saakka. Esitellyiksi tulevat muun muassa säätyläisperheen koti, kirjailija Minna Canthin salonki, useiden käsityöläisten asumukset sekä vanha apteekki.
Opastuksia järjestetään 4.7.–15.8.2025 perjantaisin klo 13.
Opastus sisältyy museon pääsymaksuun (8/5 €, alle 18-vuotiaat maksutta, Museokortti). Kesto noin 45 minuuttia.

Laulu- ja soitinyhtye Triijuulla Kuopion korttelimuseossa
2025-08-03 13:00 - 13:30 | Korttelimuseo, Kirkkokatu 22, Kuopio, 70100
Triijuulla on kolmen laulajan, viulun, mandoliinin, kitaran ja basson kokoonpano. Ohjelmisto koostuu kansanmusiikista ja vanhasta iskelmästä sovitettuna kyseiselle yhtyeelle. Triijuulla on toiminut jo yli 20 vuotta esiintyen erilaisissa tapahtumissa kuten Kaustinen, Siilifolk, Folkfinlandia yms.
Korttelimuseossa Triijuulla esiintyy torstaina 5.6. klo 15 ja sunnuntaina 3.8. klo 13. Kesto noin 30 min, vapaa pääsy. Lämpimästi tervetuloa!

Savon Miekan avoimet harjoitukset
2025-08-03 14:00 - 17:00 | Korttelimuseo, Kirkkokatu 22, Kuopio, 70100
Kuopiolainen Savon Miekka ry harjoittelee historiallisia asetaitoja Korttelimuseon pihassa. Avoimissa harjoituksissa kuka tahansa pääsee testaamaan historiallista miekkailua ja tutustumaan yhdistyksen toimintaan.
Avoimet harjoitukset:
Su 13.7. klo 14–17
Su 3.8. klo 14–17

Guided tour: Mythical Creatures – Secrets of the Forest
2025-08-05 14:00 - 14:45 | Kuopion museo
The shadows outside are growing longer. Inside, the darkness of the evening blends into the grey timber walls. The toils of the day are done – it is now time for stories. These tales feature earthlings living underground, forces of nature, animals living in the forests and the keeper spirits that protect them as well as the ruler of the forest, Tapio.
On this tour we explore the mythical aspects of folk beliefs of Eastern Finland, preserved in various charms, songs, stories, and fairytales. What kinds of creatures were believed to dwell in the dense forests of old, and how were the magical forces manipulated by those who had the skill and courage to attempt such a thing?
Fees: Included in the museum’s admission fee (15 €/10 €, children under 18 years old for free)
Duration: Approximately 45 minutes
Guided tours in English in our museums during summer of 2025:

Tuesday July 8th at 2 PM: Museum Highlights (location: Kuopio Museum, Museokatu 1)
Friday July 11th at 2 PM: Museum Highlights (location: Kuopio Museum, Museokatu 1)
Tuesday July 15th at 1 PM: Old Kuopio Museum (location: Old Kuopio Museum, Kirkkokatu 22)
Tuesday July 22nd at 1 PM: Old Kuopio Museum (location: Old Kuopio Museum, Kirkkokatu 22)
Tuesday July 29th at 1 PM: Old Kuopio Museum (location: Old Kuopio Museum, Kirkkokatu 22)
Tuesday August 5th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 12th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 19th at 2 PM: Mythical Creatures – Secrets of the forest (location: Kuopio Museum, Museokatu 1)
Tuesday August 26th at 2 PM: Mythical Creatures – Secrets of the forest (location: Kuopio Museum, Museokatu 1)

Kekri-tapahtuman ideointipaja
2025-08-05 14:00 - 15:30 | Kuopion museo
🔥 We Want You! 🔥
Haluatko olla luomassa jotain uutta nuorille? Tule suunnittelemaan ja toteuttamaan Kekri-tapahtumaa ensi syksylle!
📅 Ideointi- ja suunnittelukerrat:
pe 6.6. klo 10.30 📍
ti 5.8. klo 14.00. 📍 Mukaan ehtii ja pääsee kyllä!

Paikka: Kuopion museo, Museokatu 1.
Tämä on tilaisuutesi loistaa ja tehdä jotain, mistä kaikki puhuvat! ✨
Tule kuulolle ja nappaa kaverit mukaan! 💬
Kurkkaa täältä edellisen vuoden Kekrin ohjelmainfot: Kekri – Kuopion museot
#kekri #nuoret #NuoriltaNuorille #kauhusyksy #kuopio #KuopionNuorisopalvelut #KuopionMuseo
Lisätietoja
Museotapahtumien koordinaattori Minna Merivalo
044 718 2638
minna.merivalo@kuopio.fi

Myyttinen metsäretki
2025-08-06 16:00 - 18:00 | Pirtti, Orsitien pään parkkipaikka
Tällä koko perheen tarinallisella metsäretkellä kuullaan mahtavasta Tapiosta ja eläinten omista haltijoista, menninkäisistä ja taivaanääreläisistä sekä pahankurisesta parasta. Mutta onko joissakin tarinoissa hiven totuutta mukana?
Lisätietoja: p. 044 718 1543

Mummopunk
2025-08-06 17:00 - 17:30 | KUMMA, Kauppakatu 35, Kuopio, 70100
Mummopunk esiintyy keskiviikkona 6.8. klo 17 KUMMAssa!
Kun lavalle nousee Mummopunk, tiedät heti, että nyt ei olla perinteisen rockin äärellä. Tämä räväkkä kokoonpano yhdistää punkin energian elämänkokemukseen, joka ei kumartele ketään. Mummopunk on äänekäs, rohkea ja täynnä asennetta – mutta huumorilla ja sydämellä.
Keikalla kuullaan omaleimaisia biisejä, kun Mummopunk ottaa tilan haltuun. Tule kokemaan, kun mummot pistää punkiksi eivätkä pyydä siihen lupaa! Luvassa on elämänmakuista energiaa, joka ei jätä ketään kylmäksi.
Lisäksi keikan yhteydessä tarjoutuu mahdollisuus omien pinssien tekoon. Sisäpihalla järjestettävään tapahtumaan on vapaa pääsy. Lämpimästi tervetuloa!

Kuopion museon laatikkoviljelmään tutustuminen
2025-08-06 17:00 - 18:00 | Kuopion museo
Jo viime kesänä hyvää asiakaspalautetta saaneet Kuopion museon ”olohuoneen jatkeessa”, eli monitoimitilan vieressä, sisäpihalla talvehtineet mustat kasvatuslaatikot heräävät eloon ja saavat seuraakin Korttelimuseolle alkavana kasvukautena.
Kesäistä kaupunkiviljelyä toteutetaan museon sisäpihalla ja Korttelimuseolla syreenien katveessa yhteistyössä Kuopion Luonnonystäväin Yhdistyksen (KLYY) aktiivien kanssa. Kuopion kaupunki on kansallisen kaupunkipuiston nimissä mahdollistanut tarvikkeiden hankinnan ja KLYY:n jäsenet mahdollistavat kasvien kasvamisen ja hoitamisen omalla vapaaehtoistyöllään. Toiminnan on tarkoitus olla yhteisöllistä. Laatikkoviljely Kuopion museon sisäpihalla alkoi viime vuonna pilotilla, joka jatkuu tänä vuonna kansallisen kaupunkipuiston pörriäiset- teeman mausteella. Laatikkoviljelyn tarkoituksena on kannustaa ihmisiä kaupunkiviljelyyn vaikkapa parvekkeella tai ikkunalla. Viljelylaatikoissa on hyötykasveista mukana viimevuotiseen tapaan muun muassa tammenlehtisalaattia, pinaattia, punaista basilikaa, pensaskrassia, lehtikorianteria, kirsikkatomaattia, porkkanaa ja silpoydinhernettä. Pörriäiskasveista esillä on mm. kurkkuyritti, kehäkukkia, malva ja ruiskaunokki.
Hyvin suunniteltu on puoliksi tehty – ja hoidolla varmistettu
Laatikkoviljelmien pohjatyöt kannattaa tehdä huolellisesti. Kuopion museolla mullat olivatkin paikallaan jo viimevuotisesta ja Korttelimuseolla ne on laitettu viljelylaatikoihin toukokuun alkupuolella. Laatikossa pohjimmaisena on sanomalehtiä, päällä multaa, joka on ikään kuin ladattu käyttövalmiiksi sekoittamalla siihen biohiiltä, kanankakkaa ja vettä. Museoiden laatikkoviljelyksillä ei käytetä hyönteismyrkkyjä.  Suurin osa kasveista on kylvetty siemeninä toukokuun puolivälissä. Tomaatit, yrtit ja kurkut tulevat paikalle istutusvalmiina, esikasvatettuina taimina, mutta suurin osa kasveista kasvaa siemenestä ihan paikan päällä.
Myös pedagoginen näkökulma on laatikkoviljelyksillä huomioitu. Kasvien nimet tullaan kirjoittamaan saviruukun palasiin, josta niitä on mahdollista opetella paikan päällä. Myös lajilistat tulevat museoille tutustuttaviksi. Laatikoista voi ottaa mallia omaan viljelmään..
Laatikkoviljelmän kasvukautta voi käydä seuraamassa Kuopion museon pääsymaksuttomalla alueella museon normaaleina aukioloaikoina ja Korttelimuseolla sen aukioloaikoina. 6.9. Kansalaisopistolla tullaan myös järjestämään pörriäisten talvehtimiseen liittyvä, luennolla höystetty hyönteishotellityöpaja.
Jos omaa viherpeukaloa alkaa kutkuttamaan, niin laatikkoviljelmän hoitotiimiläiseksi voi liittyä mukaan ilmoittautumalla näissä avoimissa hoitopäivissä Kuopion museon sisäpihalla ke 2.7. klo 17-18 ja ke 6.8. klo 17-18.
Vapaa pääsy.
